CELEX: 62014TN0208
Language: el
Date: 2014-03-28 00:00:00
Title: Υπόθεση T-208/14: Προσφυγή της 28ης Μαρτίου 2014 — Richard Anton κατά ECHA

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/25
            
         Προσφυγή της 28ης Μαρτίου 2014 — Richard Anton κατά ECHA
   (Υπόθεση T-208/14)
   2014/C 202/32
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Richard Anton KG (Grâfelfing, Γερμανία) (εκπρόσωποι: M. Ahlhaus και J. Schrotz, δικηγόροι)
   
      Καθού: Ευρωπαϊκός Οργανισμός Χημικών Προϊόντων (ECHA)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει άκυρη την απόφαση SME(2013) 4524 της 21ης Ιανουαρίου 2014 του Ευρωπαϊκού Οργανισμού Χημικών Προϊόντων, καθώς και το τιμολόγιο αριθ. 10046845 της 23ης Ιανουαρίου 2014 και
            
         
               —
            
            
               να καταδικάσει τον καθού στο σύνολο των δικαστικών εξόδων, συμπεριλαμβανομένων των δικών της εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της η προσφεύγουσα προβάλλει τρεις λόγους ακυρώσεως.
   
               1.
            
            
               Πρώτον, η προσφεύγουσα προβάλλει αναρμοδιότητα του καθού.
               
                           —
                        
                        
                           Ο καθού αναρμοδίως έλαβε την προσβαλλόμενη απόφαση SME(2013) 4524. Ούτε ο κανονισμός (ΕΚ) 1907/2006 (1), ούτε ο κανονισμός (ΕΚ) 340/2008 (2) εξουσιοδοτούν τον καθού να εκδίδει χωριστή απόφαση περί του κατά πόσον εγγεγραμμένος πληροί τα κριτήρια SME.
                        
                     
         
               2.
            
            
               Δεύτερον, η προσφεύγουσα προβάλλει παράβαση του κανονισμού 1 της 15ης Απριλίου 1958.
               
                           —
                        
                        
                           Στο σύνολο της επικοινωνίας του με την προσφεύγουσα, ο καθού παρέβη την υποχρέωσή του να απευθυνθεί σε πρόσωπο υπαγόμενο στην κυριαρχία κράτους μέλους στην επίσημη γλώσσα του κράτους αυτού. Η παράβαση αυτή εμπόδισε την προσφεύγουσα να ανταποκριθεί στις προϋποθέσεις που της ετέθησαν, ήτοι να αποδείξει ότι είναι μικρή επιχείρηση.
                        
                     
         
               3.
            
            
               Τρίτον, η προσφεύγουσα υποστηρίζει ότι οι προσβαλλόμενες αποφάσεις είναι αδικαιολόγητες και ότι το διοικητικό τέλος που της επεβλήθη είναι δυσανάλογο.
               
                           —
                        
                        
                           Οι προσβαλλόμενες αποφάσεις είναι κατ’ ουσίαν εσφαλμένες. Η προσφεύγουσα εδικαιούτο να τύχει μειώσεως τελών σύμφωνα με τον κανονισμό (ΕΚ) 340/2008. Το τιμολόγιο του καθού αναφορικά με το διοικητικό τέλος δεν είναι δικαιολογημένο διότι το διοικητικό τέλος επεβλήθη στην προσφεύγουσα βάσει εσφαλμένης διαδικασίας. Το διοικητικό τέλος στερείται προσήκοντος νομικού ερείσματος και είναι δυσανάλογο.
                        
                     
         
      (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ.
   
      (2)  Κανονισμός (ΕΚ) 340/2008 της Επιτροπής, της 16ης Απριλίου 2008, σχετικά με τα τέλη και τις επιβαρύνσεις που πρέπει να καταβάλλονται στον Ευρωπαϊκό Οργανισμό Χημικών Προϊόντων σύμφωνα με τον κανονισμό (ΕΚ) 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH).